|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  |  | | --- | --- | --- | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | | | **Декември 2016 г.** | |  | | |  |  |  |  |  | | --- | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (МСФО® Foundation) и Комитета по разясненията на МСФО.  На 13 и 14 декември 2016 г. Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Финансови инструменти с характеристики на собствен капитал**](#1) * [**Прилагане и поддържане на МСФО стандартите**](#2) * [**Дейности с регулирани цени**](#3) * [***Концептуална рамка***](#4) * [**Основни финансови отчети**](#5) * [**Инициатива за оповестяване**](#6) |  | | **Финансови инструменти с характеристики на собствен капитал (Документ по програмата 5)**  На 13 декември 2016 година Съветът проведе заседание, за да обсъди изследователския проект относно Финансовите инструменти с характеристики на собствен капитал.  Съветът бе запознат с обобщение на проведените до момента дискусии (Документ по програмата 5A, предоставен единствено с информационна цел).  ***Документ по програмата 5Б: Прилагане на подход „Гама” спрямо деривативите върху собствен капитал***  На това свое заседание Съветът обсъди как би се прилагал подходът „Гама” по отношение класифицирането на деривативи, чието класифициране съгласно МСС 32 *Финансови инструменти: представяне* се сблъскваше на практика с редица трудности. Съветът обсъди въпроса дали дериватив с конкретни променливи параметри би бил единствено зависим от остатъчната стойност.  В допълнение към анализа, изложен в Документ по програмата 5Б, Съветът поиска екипът да разгледа прилагането на подход „Гама” по отношение класифицирането на деривативи върху неконтролиращи участия с цена на упражняване, деноминирана в чуждестранна валута.  От Съвета не бе поискано да взема каквито и да е решения.  ***Следващи етапи***  На бъдещо свое заседание Съветът ще обсъди:   1. същността на правата и задълженията в договори и взаимодействието им със законови и регулаторни изисквания; и 2. признаването, отписването и рекласифицирането на инструменти на собствения капитал.     **Прилагане и поддържане на МСФО стандартите (Документ по програмата 12)**  На 13 декември 2016 година Съветът проведе заседание, за да обсъди проекти, свързани с прилагането и поддържането на стандартите.  **Приходи от договори с клиенти (устно представяне на актуална информация)**  Съветът бе запознат с устна актуална информация във връзка със срещата на американски заинтересовани лица в Целевата група по въпросите на прехода, която бе организирана от Съвета на САЩ по финансово-счетоводни стандарти (FASB) и проведена на 7 ноември 2016 година. От Съвета не се изисква да предприема последващи действия във връзка с проблемите, обсъдени от Целевата група по въпросите на прехода на това заседание.  ***Документ по програмата 12: Актуална информация от КРМСФО***  Съветът бе запознат с актуална информация от проведеното през ноември 2016 година заседание на Комитета по разясненията на МСФО („Комитетът по разясненията”). Подробности за това заседание са публикувани в Бюлетина с актуална информация от КРМСФО (IFRIC® *Update)*, който е на разположение [тук](https://s3.amazonaws.com/ifrswebcontent/2016/IFRIC/November/IFRIC-Update-November-2016.html).  ***Документ по програмата 12A - Документ по програмата 12Д: Предложение за изменения в МСС 19 и КРМСФО 14***  Съветът обсъди препоръките, направени от Комитета по разясненията във връзка с предложенията за изменения в МСС 19 *Доходи на наети лица* и КРМСФО 14 *МСС 19—Таван на актив по план с дефинирани доходи, изискване за минимално фондово финансиране и взаимодействие между тях*.  На това свое заседание Съветът реши в порядък на работна хипотеза да финализира измененията в КРМСФО 14, при условие че бъдат направени някои редакционни промени. Десет от членовете на Съвета изразиха съгласие с това решение, а един от членовете отсъстваше.  Що се отнася до измененията в МСС 19, Съветът поиска Комитетът по разясненията да разгледа последствията от включването на незначителни събития, засягащи плана (т.е., събития във връзка с плана, при които разходите за минал трудов стаж, или печалбата или загубата при уреждане, не биха били съществени) в обхвата на измененията.  Като оставим настрана темата с незначителните събития, засягащи плана, Съветът изрази съгласие с направените от Комитета по разясненията препоръки да се финализират измененията в МСС 19, при условие че бъдат направени някои редакционни промени. Десет от членовете на Съвета изразиха съгласие с това решение, а един от членовете отсъстваше.  На това свое заседание Съветът не проведе обсъждане във връзка с Документ по програмата 12Г (преминаване, дата на влизане в сила и прилагане за първи път) и Документ по програмата 12Д (стъпките от регламентираната процедура).  ***Следващи етапи***  На бъдещо свое заседание Комитетът по разясненията ще осъди последствията от включването на незначителните събития, засягащи плана, в обхвата на измененията в МСС 19. След това на бъдещо свое заседание Съветът ще разгледа препоръките, направени от страна на Комитета по разясненията във връзка с тази тема, заедно с въпросите за преминаване, дата на влизане в сила и прилагане за първи път и стъпките от регламентираната процедура.  ***Документ по програмата 12Е: МСФО 9* Финансови инструменти: *Опции за предсрочно погасяване***  Съветът обсъди дали да добави към програмата си проект с тесен обхват във връзка с МСФО 9 *Финансови инструменти* относно финансови активи със симетрични опции за предсрочно погасяване на оставащата сума, изчислена по специална формула. Съветът разгледа класифицирането на финансови активи с такива опции за предсрочно погасяване, прилагайки МСФО 9, заедно с обобщение на получените от Комитета по разясненията като обратна информация становища. Членовете на Комитета по разясненията препоръчаха Съветът да добави тази тема към своята програма.  Съветът изрази съгласие с направената от екипа препоръка да добави проект с тесен обхват относно финансови активи със симетрични опции за предсрочно погасяване на оставащата сума, изчислена по специална формула.  Осем от членовете на Съвета изразиха съгласие с това решение, двама – несъгласие с решението, а един от членовете отсъстваше.  ***Следващи етапи***  Съветът ще обсъди тази тема по време на заседанието си през януари 2017 година.    **Дейности с регулирани цени (Документ по програмата 9)**  На 13 декември 2016 година Съветът проведе заседание, за да разгледа предложенията за нов счетоводен модел по отношение на дейности с регулирани цени.  Съветът разгледа:   1. обобщение на предложения модел, включително обяснение на целта и принципите му, заедно с числени примери, които да покажат как предприятията биха признавали регулаторни активи и регулаторни пасиви (Документ по програмата 9A); и 2. обобщение относно това как опасенията, изразени от членове на Консултативния форум по счетоводни стандарти (ASAF) са адресирани при този модел (Документ по програмата 9Б).   От Съвета не бе поискано да бъдат вземани каквито и да е решения.  ***Следващи етапи***  На бъдещо свое заседание Съветът планира да обсъди по-подробни анализи на обхвата, признаването, оценяването, представянето и оповестяването при така предложения модел.    ***Концептуална рамка* (Документ по програмата 10)**  На 14 декември 2016 година Съветът проведе заседание, за да обсъди проекта относно *Концептуалната рамка*. По-конкретно, от Проекта за обсъждане от май 2015 година *Концептуална рамка за финансово отчитане* („Проектът за обсъждане”) Съветът обсъди оценяването, поддържането на капитала, стопанската дейност и отписването. Наред с това, Съветът обсъди последствията за финансовото отчитане от дългосрочното инвестиране.  ***Документ по програмата 10Б, 10В и 10Г: Оценяване: повторна редакция на факторите, които трябва да бъдат вземани под внимание при избора на база за оценяване***  Съветът обсъди преработения проект на следните раздели от Глава 6 от Проекта за обсъждане—Оценяване:   1. Въведение; 2. Бази за оценяване и информацията, която те осигуряват; 3. Фактори, които да бъдат вземани под внимание при избора на база за оценяване—уместност, достоверно представяне и подобряване на качествените характеристики.   Съветът изрази съгласие с подхода, възприет в преработения проект и направи няколко коментара, които да бъдат разгледани при финализиране текста на преработената *Концептуална рамка.*  ***Документ по програмата 10Д: Стопанска дейност и дългосрочна инвестиция***  Съветът реши в порядък на работна хипотеза да потвърди подхода по отношение на стопанската дейност, предложен в Проекта за обсъждане. По-конкретно, преработената *Концептуална рамка* ще разглежда как начинът, по който предприятието осъществява своята стопанска дейност би могъл да окаже влияние върху решенията относно счетоводно отчитаната единица, оценяването и представянето и оповестяването, но няма да въвежда стопанската дейност в качеството на определяща концепция, която да засяга всички области на финансовото отчитане.  Всичките единадесет членове на Съвета изразиха съгласие с това решение.  Наред с това, Съветът реши в порядък на работна хипотеза да потвърди подхода по отношение на дългосрочното инвестиране, предложен в Проекта за обсъждане. По-конкретно, преработената *Концептуална рамка* няма:   1. да коментира дългосрочното инвестиране като стопанска дейност, тъй като разглеждането на последствията от всеки един конкретен вид стопанска дейност най-удачно се постига в отделните стандарти, а не като цяло в преработената *Концептуална рамка*; 2. да включва конкретни концепции за оценяване и представяне, свързани с дългосрочното инвестиране, тъй като преработената *Концептуална рамка* ще предоставя достатъчно концепции, които да подпомагат Съвета при вземането на целесъобразни решения при изготвянето и въвеждането на стандартите във връзка с оценяването и представянето, включително решения относно дългосрочните инвестиции; и 3. да допълва разглеждането на информационните нужди на основните потребители на финансовите отчети с допълнително разглеждане на информационните нужди на дългосрочните инвеститори в отчитащото се предприятие, тъй като преработената *Концептуална рамка* ще предоставя достатъчно концепции, така че Съветът да адресира по подходящ начин нуждите на всички основни потребители на финансови отчети, включително дългосрочните инвеститори.   Всичките единадесет членове на Съвета изразиха съгласие с това решение.  ***Документ по програмата 10Е: Концепции за капитал и поддържане на капитала***  Съветът реши в порядък на работна хипотеза:   1. да пренесе в преработената *Концептуална рамка* съществуващата понастоящем глава, посветена на капитала и поддържането на капитала; и 2. да въведе тази глава с пояснително изложение в преработената *Концептуална рамка*. Това въведение ще посочва, че главата представлява запазения текст от *Общата рамка за изготвянето и представянето на финансови отчети* и че този текст не е бил актуализиран в рамките на проекта относно *Концептуалната рамка*.   Осем от членовете на Съвета изразиха съгласие с тези решения, а трима - несъгласие.  ***Документ по програмата 10Ж: Отписване***  Съветът реши в порядък на работна хипотеза:   1. да потвърди концепциите за отписване, предложени в параграфи 5.25–5.32 от Проекта за обсъждане. Всичките единадесет членове на Съвета изразиха съгласие с това решение. 2. да запази коментара относно модификациите на договора в параграфи 5.33–5.36 от Проекта за обсъждане. Когато обаче се разглежда въпросът дали новите права и задължения, добавени с модифицирането на договора, следва да се отчитат счетоводно като нови активи и пасиви, схващането, че тези права и задължения трябва да са „ясно диференцирани (отличими)”, както е предложено в Проекта за обсъждане, ще бъде заменено с препратка към концепциите за счетоводно отчитана единица. Всичките единадесет членове на Съвета изразиха съгласие с това решение.   ***Следващи етапи***  По време на заседанието си през януари 2017 г. Съветът ще обсъди концепции, свързани с оценяването.  Наред с това, Съветът ще обсъди Проекта за обсъждане *Актуализиране на препратките към Концептуалната рамка*.    **Основни финансови отчети (Документ по програмата 21)**  На 14 декември 2016 година Съветът проведе заседание, за да обсъди обхвата на проекта относно „Основни финансови отчети”.  ***Документ по програмата 21: Обхват на проекта —съпроводителни бележки***  Съветът реши в порядък на работна хипотеза да се фокусира върху целеви подобрения по отношение на отчета или отчетите за финансовите резултати от дейността и отчета за паричните потоци. Всичките единадесет членове на Съвета изразиха съгласие с това решение.  На по-късен етап от проекта Съветът ще вземе решение дали да издаде Документ за провеждане на дискусии, или Проект за обсъждане, в качеството на първи резултат от работата по проекта в рамките на регламентираната процедура. Всичките единадесет членове на Съвета изразиха съгласие с това решение.  ***Документ по програмата 21A: Обхват на проекта—*** ***отчет или отчети за финансовите резултати от дейността***  Членовете на Съвета решиха с консенсус в порядък на работна хипотеза да бъдат проучени следните теми:   1. да се изискват допълнителни междинни сборове в отчета или отчетите за финансовите резултати от дейността – печалба преди лихви и данъци (EBIT) и/или оперативна печалба; 2. да се премахнат някои от възможностите за представяне на приходите и разходите в съществуващите МСФО стандарти (например, представяне на нетни разходи за лихви по нетния пасив за дефинирани доходи); 3. да се предоставят насоки относно използването на оценки на резултатите от дейността, включително отделното представяне на еднократни, необичайни или рядко възникващи позиции; и 4. по-успешни начини за комуникиране на информацията относно друг всеобхватен доход (ДВД).   ***Документ по програмата 21Б: Обхват на проекта —други основни финансови отчети и отчитане по сегменти***  Съветът реши в порядък на работна хипотеза да бъдат проучени следните теми:   1. елиминиране на възможностите за класифициране на паричния ефект от лихви и дивиденти в отчета за паричните потоци. Всичките единадесет членове на Съвета изразиха съгласие с това решение. 2. хармонизиране на оперативния раздел в отчета за паричните потоци и отчета или отчетите за финансовите резултати от дейността. Всичките единадесет членове на Съвета изразиха съгласие с това решение. 3. да се изисква последователна отправна точка за непрякото равняване на паричните потоци. Всичките единадесет членове на Съвета изразиха съгласие с това решение. 4. разработване на модели за отчета или отчетите за финансовите резултати от дейността, отчета за паричните потоци и отчета за финансовото състояние за малък брой отрасли. Осем от единадесетте членове на Съвета изразиха съгласие, а трима – несъгласие с това решение. 5. разработване на принцип за агрегиране и дезагрегиране на позиции в основните финансови отчети. Всичките единадесет членове на Съвета изразиха съгласие с това решение.   Съветът реши в порядък на работна хипотеза да не разглежда целеви подобрения в отчета за финансовото състояние, освен ако работата в други области на основните финансови отчети не идентифицира възможни подобрения в този отчет. Всичките единадесет членове на Съвета изразиха съгласие с това решение.  В допълнение, Съветът реши в порядък на работна хипотеза, че отчитането по сегменти и представянето на преустановени дейности не следва да бъде част от обхвата на проекта. Всичките единадесет членове на Съвета изразиха съгласие с това решение.  ***Следващи етапи***  Екипът очаква да започне обсъжданията със Съвета през първото тримесечие на 2017 г.    **Инициатива за оповестяване (Документ по програмата 11)**  На 14 декември 2016 г. Съветът проведе заседание, за да обсъди следните теми от Инициативата за оповестяване:   1. Дефиниция на ниво на същественост; 2. Изложение за практика относно нивото на същественост; и 3. Предложение за изменение на МСС 7 *Отчет за паричните потоци*—предложения във връзка с ограниченията върху паричните средства.   **Дефиниция на ниво на същественост**  ***Документ по програмата 11A: Предложени пояснения на дефиницията за ниво на същественост и обобщение на регламентираната процедура***  През април 2015 г. Съветът реши в порядък на работна хипотеза да прецизира дефиницията за ниво на същественост и да поясни нейните ключови характеристики („Предложените пояснения”) в Документ за провеждане на дискусии „Принципи на оповестяването”. Документът за провеждане на дискусии би включвал също така и логическата обосновка за това да не се правят съществени промени в дефиницията за ниво на същественост.  На това свое заседание Съвета взе решение да ускори работата във връзка с предложените пояснения, като ги публикува отделно в Проект за обсъждане. Всичките единадесет членове на Съвета изразиха съгласие с това решение.  Наред с това:   1. всичките членове на Съвета потвърдиха, че са се уверили, че Съветът е изпълнил всички стъпки от регламентираната процедура, които са били необходими във връзка с издаването на Проекта за обсъждане. В тази връзка Съветът даде указания на екипа да пристъпи към процедурата по гласуване. 2. нито един от членовете на Съвета не даде индикации, че възнамерява за изрази несъгласие с издаването на Проекта за обсъждане. 3. всичките членове на Съвета изразиха съгласие, че срокът за предоставяне на коментари във връзка с Проекта за обсъждане следва да бъде 120 дни.   **Изложение за практика относно нивото на същественост**  Проектът за обсъждане „Изложение за практика по МСФО: *Прилагане на нивото на същественост по отношение на финансовите отчети* („проектът на Изложение за практика”) бе публикуван през октомври 2015 г. със срок за предоставяне на коментари от 120 дни. Целта на проекта на Изложение за практика бе да подпомогне ръководството при прилагането на концепцията за ниво на същественост по отношение на финансовите отчети с общо предназначение, изготвени, прилагайки МСФО стандартите.  ***Документ по програмата 11Б: Информация за предходни периоди***  Съветът обсъди насоки относно прилагането на нивото на същественост по отношение на информация за предходни периоди, предоставена във финансовия отчет за текущия период. Съветът реши в порядък на работна хипотеза, че окончателната версия на Изложението за практика следва:   1. да избягва описанието или потвърждаването на съществуването на два различни подхода спрямо информацията за предходни периоди, а именно, подход на „съответстващи числа” и на „съпоставими финансови отчети”. Всичките единадесет членове на Съвета изразиха съгласие с това решение. 2. да посочва, че преценката относно това дали да се предостави текстова или описателна информация за предходни периоди следва да се извършва на базата на уместността й за разбирането на финансовия отчет за текущия период, в съответствие с изискванията в МСС 1 *Представяне на финансови отчети.* Членовете на Съвета изразиха съгласие с това решение. 3. да потвърждава, че предприятието би могло да избере или да бъде задължено да включи информация в допълнение към минималната информация за предходни периоди, изисквана от МСФО стандартите. Стандартите не забраняват оповестяване на допълнителна информация, но изискват тази информация да бъде изготвена в съответствие със стандартите и да не прикрива информация, която е съществена съгласно тези стандарти. Седем от членовете на Съвета изразиха съгласие, а четирима – несъгласие с това решение.   ***Документ по програмата 11В: Изпълнение на стъпките от регламентираната процедура***  Съветът направи преглед на задължителните и незадължителни стъпки от регламентираната процедура, които са били предприети при разработването на Изложението за практика. Съветът разгледа също така и следните въпроси:   1. необходимост от Анализ на последствията; 2. критерии за представяне за повторно обсъждане в *Ръководството по регламентираната процедура* на Съвета по международни счетоводни стандарти (IASB) и Комитета по разясненията на МСФО; и 3. дата на влизане в сила на Изложението за практика.   Десет от единадесетте членове на Съвета потвърдиха, че са се уверили, че Съветът е изпълнил всички стъпки от регламентираната процедура, които са били необходими във връзка с проекта за Изложение за практика относно нивото на същественост и дадоха указания на екипа да пристъпи към процедурата по гласуване. Един от членовете на Съвета отсъстваше. Към този момент нито един от присъстващите членове на Съвета не възнамерява за изрази несъгласие с издаването на окончателната версия на Изложението за практика относно нивото на същественост.  **Предложение за изменение на МСС 7—** **предложения във връзка с ограниченията върху паричните средства**  ***Документ по програмата 11Г: Оповестявания относно ограничения върху паричните средства и паричните еквиваленти***  Съветът реши да не продължава работата си във връзка с предложенията относно ограниченията върху паричните средства, включени в Проекта за обсъждане на Съвета *Инициатива за оповестяване*, *Предложение за изменение на МСС 7*, публикуван през септември 2014 година. Съветът отбеляза, че работата, извършвана във връзка с тези предложения, ще осигури информационен принос за Прегледа след въвеждане на МСФО 12 *Оповестяване на участия в други предприятия.*  Шестима от членовете на Съвета изразиха съгласие, а четирима – несъгласие с това решение.  ***Следващи етапи***  Съветът очаква да започне процедура по гласуване на окончателната версия на Изложението за практика относно нивото на същественост и на Проекта за обсъждане във връзка с дефиницията за ниво на същественост през първото тримесечие на 2017 г.    **Работна програма—прогнозни цели към 16 декември 2016 г.**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 16 декември 2016 г. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © МСФО Foundation ISSN 1474-2675  Авторски права© Фондация МСФО  ISSN 1474-2675 |